Mannlicher M1885
<s>Mannlicher M1885 je bila brzometna puška koja je 1885. godine uvedena u naoružanje Austro-ugarske vojske i predstavljala prvi komercijalni uspjeh austrijskog oružara Ferdinanda Mannlichera.</s>

<s>Pokusi i korištene</s>

<s>Dotadašnje sporometne puške u evropskim vojskama su postale zastarjele nakon što je Švicarska bila uvela svoju brzometnu pušku Vetterli M1869 sa magazinom od 12 metaka.</s><s>Vojnici su zahvaljujući repetiranju stekli izuzetnu brzinu paljbe.</s><s>1880-ih je u tadašnjoj Austro-Ugarskoj postalo jasno da je tadašnja standardna puška Werndl-Holub M1867 postala zastarjela, te su započeli pokusi čiji je cilj bio uvesti njenu brzometnu alternativu.</s>

<s>Na njima se posebno istakla repetirka M1885 s poteznim zatvaračem, izum Ferdinanda Mannlichera.</s><s>Koristila je tadašnje standardne metke 11x58 R Werndl M.77, ali joj je specifičnost bila korištenje metalnog okvira od 5 metaka koji se stavljao u pušku.</s><s>Kada bi se ispalio posljednji metak, okvir je sam iskakao iz puške (poput kasnije američke puške  M1 Garand).</s><s>Tako je, za razliku od drugih brzometki sa cijevnim magazinima, punjenje bilo daleko brže.</s><s>Vojska je za testove naručila 5500 komada.</s><s>Do oktobra 1885. je tvrtka Steyr proizvela 5000 pušaka koje su predane posebno odarbranim jedinicima.</s><s>Opsežni testovi na terenu su pokazali da je puška dobra za upotrebu, te je sljedeće godine proizvedena nova poboljšana verzija, koja će pod imenom Mannlicher M1886 postati standardno oružje.</s>

<s>Izvori</s>

<s>Vidi još
Mannlicher M1886</s>

<s>Puške</s>

